د ا.س.م د ننګرهار نشرات, [11/12/2023 6:13 PM] د افغانی سرې میاشتې عمومی رییس له مل پلاوی سره تورخم کې له راستنېدونکو کډوالو او د سرې میاشتې له روغتیایی کمپ لیدنه وکړه. نن یکشنبه د روان سپوږمیز کال د ربیع الثانی په ۲۸مه نېټه د افغانی سرې میاشتې عمومی سرپرست رییس مولوی مطیع الحق خالص او ور سره مل پلاوی د ننګرهار له محترم والی ملا محمد نعیم اخند او د تورخم له لارې راستنېدونکو کډوالو له لنډ مهاله پنډغالی او په دې پنډغالی کې د افغانی سرې میاشتې د ګرځنده روغتیایی ټیمونو له کمپ څخه لیدنه وکړه. سرپرست عمومی رییس د روغتیایی کمپ له ټولو څانګو په جلا جلا لیدنه وکړه او اړوند ډاکټر او مسولینو ته یې د کډوالو سره د ښه سلوک او ښې درمنلې سپارښتنې وکړې. نوموړی په خپلو خبرو کې وویل: افغانی سره میاشت هم د خپل توان او طاقت مطابق کوشش یې کړی او کوشش کوی چې ددغه هېوادوالو هر اړخیزه همکاری وکړی. نوموړی په خپلو خبرو کې زیات کړه: افغانی سره میاشت اوس مهال په هلمند، فراه، ارزګان، پکتیا، کونړ، لغمان ولایتونو کې مستقل کمپونه لری او کډوالو ته د ژوند هر ډول لومړنۍ آسانتیاوې برابرې شوې دی. نوموړی د خپلو خبرو په دوام وویل: افغانی سره میاشت په لومړی قدم کې هڅه کوی، چې د هغه کورنیو لپاره، چې په خپلو سیمو کې د بیا میشتېدنې وس نه لری، مرسته وکړی. د افغانی سرې میاشې له سرپرست عمومی رییس مولوی مطیع الحق خالص سره په مل پلاوی کې د سرې میاشتې د پلټنې رییس مولوی محمد نسیم احمدی، د اطلاعاتو او خپرونو رییس او ویاند عرفان الله شرفزوی، د شمال لویدیځ زون رییس میا حفیظ الدین قمری، د ختیځ زون رییس مولوی حیات الله صافی، د مقام د دفتر رییس مولوی ثناء الحق، د لوګر نمایندګۍ رییس مولوی قمر ګل نصرت، د لغمان نمایندګۍ رییس مولوی ولی الله، د لوژستیک آمر عملیاتی حافظ عبدالخاق، د پېښو د کمښت آمر مفتی صدیق الله، د ننګرهار نمایندګۍ رییس میا نجم الدین هلال او د سرې میاشتې رضاکارانو ګډون درلود. د ا.س.م د ننګرهار نشرات, [11/12/2023 6:15 PM] [ Album ]